Կարակասի գեղարվեստի թանգարան
**Կառլոս Ռաուլ Վիլանուևա** (իսպ.՝ Carlos Raúl Villanueva, մայիսի 30, 1900(1900-05-30)[…], Լոնդոն, Միացյալ Թագավորություն - օգոստոսի 16, 1975(1975-08-16)[…], Կարակաս, Վենեսուելա), 20-րդ դարի վենեսուելացի ճարտարապետ և քաղաքաշինարար, ամենահայտնի ճարտարապետներից մեկը, ով աշխատել է մոդեռն ոճով։

Կենսագրություն
--------------

Կառլոս Վիլանուևան Մեծ Բրիտանիայում Վենեսուելայի գլխավոր հյուպատոսի որդին է եղել։ Ծնվել է Լոնդոնում, Վենեսուելայի հյուպատոսարանում։ Ավելի ուշ նա ընտանիքի հետ տեղափոխվել է Ֆրանսիա։ Ավարտել է Կոնդորսե լիցեյը։ Նա կրթություն է ստացել «Փարիզի գեղեցիկ արվեստների դպրոցի» ճարտարապետության ֆակուլտետում։ 1928 թվականին նա հաստատվել է Վենեսուելայում։ 1929 թվականից աշխատել է հասարակական աշխատանքների նախարարությունում՝ որպես շինարարական և դեկորատիվ շենքերի տնօրեն։

Սկզբում նա փորձել է վերակենդանացնել գաղութային ժամանակաշրջանի ճարտարապետության ավանդույթները, իսկ հետագայում դարձել է Լատինական Ամերիկայի ժամանակակից ճարտարապետության առաջատար ներկայացուցիչներից մեկը։

Նա նշանակալի դերակատարում է ունեցել Վենեսուելայի քաղաքների պլանավորման և զարգացման գործում, ինչպիսիք են Կարակասը, Մարակայը և իր երկրի այլ քաղաքները։ Բազմաթիվ շենքերի նախագծերի հեղինակ է դարձել, որտեղ ժամանակակից ձևն ու տեխնիկան զուգորդվել են պլաստիկ արվեստի հետ։

Կառլոս Վիլանուևայի ամենահայտնի աշխատանքներից են Կարակասի Էլ Սիլենսիո (El Silencio) բնակելի թաղամասի վերակառուցման նախագիծը, որում ներառել են 7797 բնակարանների և 207 խանութներ, Կարակասի գեղարվեստի թանգարանը (նեոդասական ոճ), Գլխավոր համալսարանական կամպուսը, Վենեսուելայի կենտրոնական համալսարանի *համալսարանական ավանը Կարակասում* (ներառյալ Օլիմպիական մարզադաշտը), որը համարվում է ժամանակակից քաղաքաշինության և ճարտարապետության գլուխգործոց, որը 2000 թվականից ընդգրկված է ՅՈՒՆԵՍԿՕ-ի Համաշխարհային ժառանգություն ցանկում, և այլ կառույցներ, որոնք առանձնանում են կառուցվածքային համակարգերի համարձակությամբ և գեղարվեստական արտահայտչությամբ (երկաթբետոնե հիմնակմախքներ և թաղար-ծածկեր), կոմպոզիցիայի դինամիկ արտահայտչականությամբ, քանդակագործության, նկարչության և խճանկարի լայնորեն կիրառմամբ։ Կարակասում գտնվող Վիլանուևայի բնակելի համալիրները («El Paraiso», 1952-1957 թվականներ, «Հունվարի 23-ին», 1955-1957 թվականներ, Միխարեսի և Սեպերոյի հետ միասին) ունեն տարածքների և բնակարանների ռացիոնալ հատակագծեր, տարբեր բարձրությամբ հիմնակմախք-պանելային տների պարզ և հստակ ձևեր։

Պատկերասրահ
-----------

* Կարակասի Համալսարանական քաղաքի մի հատվածԿարակասի Համալսարանական քաղաքի մի հատված
* Կարակասի Բնական գիտությունների թանգարանի ճակատԿարակասի Բնական գիտությունների թանգարանի ճակատ
* Վենեսուելայի կենտրոնական համալսարանի Aula Magna շենքի ինտերիեր  - «Ակուստիկ ամպեր» առաստաղի հեղինակը՝ Ալեքսանդր ԿոլդերիՎենեսուելայի կենտրոնական համալսարանի *Aula Magna* շենքի ինտերիեր - «Ակուստիկ ամպեր» առաստաղի հեղինակը՝ Ալեքսանդր Կոլդերի
* «Արենա ցլամարտի համար» («La Maestranza») հուշարձան«Արենա ցլամարտի համար» («La Maestranza») հուշարձան
* Օլիմպիական մարզադաշտ, ԿարակասՕլիմպիական մարզադաշտ, Կարակաս

Ծանոթագրություններ
------------------

1. 1 2 3 4  RKDartists (նիդերլ.)
2. 1 2 3 4  Encyclopædia Britannica
3. 1 2 3 4  Բրոքհաուզի հանրագիտարան (գերմ.)
4. 1 2  Union List of Artist Names — 2018.

Արտաքին հղումներ
----------------

* Вильянуэва (Villanueva), Карлос Рауль
* Carlos Raúl Villanueva(իսպ.)
* Біллануева // Універсальний словник-енциклопедія. — 4-те вид. — К. : Тека, 2006 Արխիվացված 2020-10-27 Wayback Machine(ուկր.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կառլոս Վիլանուևա» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Բառարաններ և հանրագիտարաններ | Բրիտանիկա · Բրոքհաուս · Մեծ կատալոնական · Մեծ նորվեգական |
|  |
| 

|  Չափորոշչային վերահսկողություն |
| --- |
|  |
| BNC: a10552455 · BNE: XX1483565 · GND: 118768492 · ISNI: 000000006636115X · LCCN: n83231976 · NDL: 00747745 · NTA: 126619050 · SUDOC: 076084248 · VIAF: 18018226 · ULAN: 500034534 · WorldCat VIAF: 18018226 |

 |

 |